open-index/open-wikipedia-markdown huggingface dataset:
Take Care (שיר)

**Take Care** (בעברית: **אדאג**) הוא שיר מתוך אלבומו השני בעל אותו שם של הראפר דרייק בשיתוף עם הזמרת הברבדית ריהאנה. השיר יצא כסינגל חמישי מהאלבום ב-21 בפברואר 2012. השיר מדבר על בני זוג במערכת יחסים המודים שהם כבר נפגעו בעברם, אבל ידאגו אחד לשנייה.

## וידאו קליפ
דרייק אישר בריאיון עם MTV שבהחלט יהיה קליפ ל-Take Care. הקליפ צולם בפברואר 2012, תוך שלושה ימים. הבמאי, ג'ואן למוין הגדיר את הצילומים של הקליפ כ"מאוד מינימלי" ו"רך". הוא הוסיף: "יש הרבה מקום בקליפ. כשהקשבתי לשיר, ראיתי נוף, שכולל בעלי חיים ונופים מסיביים. אני לא אגלה יותר מדי, אבל זה מאוד מפתיע שיש מעט מאוד אלמנטים בקליפ. הקליפ מאוד פשוט אבל יש תחושה גדולה של ריקנות בתוכו. זה לא סיפור כלל, אבל היא כרוכה בבעלי חיים". תמונות של צילומי הקליפ הועלו לאינטרנט ב-12 במרץ 2012, בה נראו דרייק וריהאנה מנחמים אחד את השנייה ונראים רגשיים. בהתחלה, הקליפ תוכנן לצאת ב-23 במרץ 2012, אך התעכב בשל צורך עריכה. דרייק הודיע שהקליפ ייצא או ב-28 במרץ או ביום הבא, אך הקליפ לא יצא בתאריכים האלה. בסופו של דבר, הקליפ יצא ב-6 באפריל 2012 ב-MTV, והועלה לערוץ ה-VEVO הרשמי של דרייק ב-23 באפריל.

## מיקומי שיא ותארים

## קישורים חיצוניים

## הערות שוליים

קטגוריה:שירי דרייק
קטגוריה:שירי ריהאנה
קטגוריה:שירים באנגלית
קטגוריה:וידאו קליפים שבוימו על ידי יואן למואן
קטגוריה:שירי לפידים
קטגוריה:בלדות R&B עכשוויות
קטגוריה:שירי היפ הופ
קטגוריה:שירי R&B עכשוויים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
הגולם (מחזה)

**הגולם** הוא מחזה פרי עטו של הסופר היידי ה. לֵיוִיק משנת 1920.
## אודות המחזה
המחזה "הגולם" נכתב בשנת 1920 בהשראת מהפכת אוקטובר. לֵיוִיק שאל מהמיתולוגיה היהודית את דמות הגולם מפראג והפך אותו לסמל הכוח הפיזי שנוצר בטרם עת כדי להביא גאולה לעולם. "הגולם" תורגם לשפות רבות והיה לחלק חשוב של התיאטרון היידי. בעברית הוא היה חלק מטרילוגית מחזות המכונה "חזיוני גאולה" והם: "הגולם", "חלום הגולם" ו"כבלי משיח". הסיפור על "הגולם", האדם המלאכותי הנברא מעפר באמצעות השם המפורש, מופיע כבר באגדה התלמודית; לייוויק השתמש בגרסה מאוחרת של הסיפור, המייחסת את בריאת הגולם למהר"ל מפראג.
לֵיוִיק מספר על הרקע לכתיבת המחזה:

## המחזה בדפוס בעברית
* ה. לייוויק, **חזיוני גאֻלה: הגֹלם, חלום הגֹלם, כבלי משיח: טרילוגיה**; תרגמו מיידיש: א.ז. בן-ישי ואברהם שלונסקי ; בלוויית הקדמת המחבר ומבוא של דב סדן, ירושלים: מוסד ביאליק, תשי"ז 1957.
*ה. לייוויק, **הגולם**, מיידיש: מאיר ויזלטיר. דחק, 2020.

## בתיאטרון המקצועי הישראלי
1. תיאטרון הבימה, הצגת בכורה: 15 במרץ 1925**
*יוצרים - תרגום : [[בנימין כספי|ב. כספי]], בימוי: נ. וורושילוב, תפאורה ותלבושות : י. נובינסקי, מוזיקה : מ. מילנר.
*שחקנים - המהר"ל : שבתאי פרוטקין / [[ברוך צ'מרינסקי]] / [[שמעון פינקל]], הרבנית : נחמה ויניאר, דבורה : [[תמרה רובינס]] / [[פאני לוביץ']], תנחום : רייקין בן-ארי / צבי בן-חיים, הגולם : [[אהרן מסקין]], אליהו הנביא : צ'צ'יק אפרתי, [[צבי פרידלנד]], המשיח : [[חנה רובינא]], תדאוש הכומר : [[יהושע ברטונוב]], הנזיר : אליהו ויניאר, החזן : יצחק גולנד. העניים : [[אברהם ברץ]], ארי ורשבר, בנימין צמח, אביבה פדואית, אלישבע פקטורוביץ.
2. [[התיאטרון הקאמרי|תיאטרון הקאמרי]], הצגת בכורה: 14 בדצמבר 1989**
*יוצרים – נוסח עברי : מאיר ויזלטיר, בימוי : גדליה בסר, תפאורה : אדריאן ווקס, תלבושות : עדנה סובול, מוזיקה : אורי וידיסלבסקי, תנועה : ליאת דרור וניר בן גל, תאורה : בריאן הריס.
*שחקנים - המהר"ל : אבנר חזקיהו, הגולם : יוסי פולק, האדמוני/יצחק : רוברטו פולק, הגבוה/יעקב : אבי טרמין, דבויר'ל : רותי גולדברג, טדיאוש : יוסי גרבר, הכומר : זארה וארתאניאן, תנחום : יוסי קאנץ, השמש : אברהם פלטה, החולה : אברהם סלקטר, העיוור : צביקה שוורצברג. רוחות, קבצנים, מתים, יהודי פראג : ענת אסולין, שירה גורן-חיטין, נעמה גפני, יוסי זבצקי, אילן יוסוב, אביטל לבני.

## קישורים חיצוניים

* עמוד על הצגת "הגולם" בהבימה משנת 1925, באתר תיאטרון הבימה
*תוכניית הפקת הבימה (1925), באתר תיאטרון הבימה
* יאיר ליפשיץ, גאולה מגולמת בגוף: עבר, עתיד ועבודת השחקן בהצגת "הגולם" של הבימה, ראשית, 1 בינואר 2009

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תיאטרון יידיש
קטגוריה:מחזות משנות ה-1920
רונה ליפז-מיכאל

**רונה ליפז-מיכאל** (בעבר **תמר מיכאל**; נולדה ב-7 באוקטובר 1965) היא שחקנית ישראלית.

## ביוגרפיה
**רונה ליפז-מיכאל** נולדה כ**תמר פלמינגר** בצפת ולאחר מכן עברה עם משפחתה להתגורר בכפר סבא. היא למדה בבית ספר יסודי בבאפלו שבארצות הברית כשאביה היה שם בהתמחות. כשהגיעה לכיתה ו', חזרה עם המשפחה ארצה והתגוררה ביישוב חופית. היא למדה משחק בסטודיו של יורם לוינשטיין.

## קריירת משחק
### בטלוויזיה ובקולנוע
במהלך השנים השתתפה במספר סדרות טלוויזיה ישראליות. במהלך השנים 2000 עד 2004 גילמה את דמותה של נילי בסדרת הדרמה "הבורגנים", ששודרה בערוץ 2. בשנת 2008 שיחקה בסרטו של ערן ריקליס "עץ לימון", העוסק בסכסוך הישראלי פלסטיני. בין השנים 2009–2010 לוהקה לשחק בשתי העונות של הסדרה "חצויה".

בשנת 2011 השתתפה בסדרת הדרמה "אורים ותומים", ששודרה ב-Yes. משנת 2011 עד שנת 2013 שיחקה בשלוש עונות של הסדרה הקומית "עבודה ערבית", בתפקיד "תמנע". במהלך השנים 2013–2014 השתתפה בשתי עונות של קומדיית המצבים לילדים "הקלמרים", לצדם של אודי ואביעד, בה היא גילמה את דמותה של "המורה שגית".

מדצמבר 2013 עד יולי 2014 שיחקה בטלנובלה הישראלית "אניגמה", בערוץ ויוה. בשנת 2014 שיחקה בסרט "ערבים רוקדים", ובהמשך לוהקה לגלם את אמו של ברק (דוד לביא) בסדרת הנעורים של הערוץ הראשון "עמוק במים" וכן שיחקה באותו ערוץ בסדרת הדרמה "משפחה טובה", פרי עטו של איתן פוקס.

בשנת 2016 שיחקה במיני-סדרה "גירושים מאוחרים", על פי ספרו של א.ב. יהושע בערוץ הראשון.

בשנת 2017 שיחקה בסרטו של רם נהרי "אל תשכחי אותי".

בשנת 2018 שיחקה בסדרה המנצח ששודרה ב-Yes.

בשנת 2020 שיחקה בסדרה לאבד את אליס בתפקיד פנינה. באותה השנה שיחקה בסדרה מנאייכ בתפקיד עתליה בן משה.

בשנת 2021 שיחקה בסדרה המפקדת בתפקיד אמא של ערבה.

בשנת 2022 שיחקה בסדרה "ילדים ביער" בתפקיד אמא של עמי.

בשנת 2023 שיחקה בסדרה "גוף שלישי" בתפקיד עורכת הדין פנינה חומסקי.

ב-2024 השתתפה בסדרה "בקרוב אצלי" כאימה של יריבתה של הגיבורה הראשית, לצידו של שי אביבי, שותפה לימי "הבורגנים", בתפקיד האבא.

### בתיאטרון
ליפז-מיכאל שיחקה במספר מחזות, בהם: "תמונות מחיי נישואין", "במלחמה כמו במלחמה", ו"החיים בשלוש גרסאות", בתיאטרון הבימה. לאחר מכן הצטרפה לתיאטרון באר שבע ושיחקה במחזות, "ילד משלי", "בין חברים" ו"דלתות נפתחות".

## חיים פרטיים
הייתה נשואה לבמאי גא"י מיכאל, מנישואיה אלה נולדו לה בן ובת.

## קישורים חיצוניים

* 
* 

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:חופית: אישים
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1965
קטגוריה:ישראלים שנולדו ב-1965
גג ירוק

ממוזער|גג ירוק בבניין עיריית שיקגו
**גג ירוק** הוא כינוי לגגות המכוסים בחלקם או כולם בצמחים או בגידולים שונים, לרוב מתוך מניעים אקולוגיים או כלכליים, כמו גם מטעמי אסתטיקה ונוחות, ולעיתים רחוקות לגידול חקלאי של ממש.

## שימוש
לגג ירוק יתרונות רבים: הגידולים על הגג משמשים כמבודדים מפני החום, סופגים לחות ומפחיתים את הטמפרטורות בתוך המבנה. לכן לגג ירוק יש תרומה למיזוג האוויר בתוך המבנה. בנוסף, כאמור, לגג הירוק חשיבות רבה בתמיכה במערכות אקולוגיות מקומיות, ומאפשר קיום סביבת גידול לבעלי-חיים ומשיכת ציפורים, פרפרים ודבורים חזרה לסביבה הבנויה.
[ממוזער|גגות ירוקים מסורתיים ב[איי פארו]]
[ממוזער|בנייה של גג ירוק אינטנסיבי ב[אוויה (אי)]]
גגות ירוקים מקובלים בתרבויות רבות, כגון בסקנדינביה שם מקובל לגדל על הגג דשא המשמש כסופח לחות ומבודד.

החיסרון הוא העלות הגבוהה בהפיכת הגג לגג ירוק, כולל חיזוק הבניין, איטום הגג ותחזוקה מתמשכת ויקרה יחסית של הגג ביחס לגגות סטנדרטיים.

מקובל לחלק את הגגות הירוקים לשני סוגים כלליים: **גג אקסטנסיבי** (גג פשיט), שעליו גדלה גינת גן שטחית, לרוב דשא או פרחים עונתיים. **גג אינטנסיבי** שעליו גדלים גידולים רב-עונתיים ואף עצים. ההבדל ביניהם הוא בעובי אדמת המצע הנדרשת (8 ס"מ לגידולים שטחיים, לעומת 15 ס"מ ומעלה בגידולים אינטנסביים יותר), וכמשתמע מכך העליות השונות.

מקובל לחשוב שגגות ירוקים ממוקמים על גגות בניינים בלבד, אך הטכנולוגיה בה משתמשים כדי למקם גגות ירוקים זהה לחצרות מגוננות מעל לחניונים כפי שנצפים בכיכר הבימה, בכיכר קצה השדרה בהתחלת שדרות רוטשילד בתל אביב ובמגדלי אקירוב.

לעיתים משמש המושג גם לציון גגות המכוסים בקולטי שמש, בעלי תועלת דומה במידה מסוימת. על גג משכן הכנסת מתוכנן גג ירוק שיכלול שילוב בין צמחייה לפאנלים סולריים.

### גגות ירוקים בישראל
* בבית הקרנפים בגן החיות התנ"כי בירושלים.
* באקווריום ישראל ירושלים.
* במרכז המבקרים ברמת הנדיב בזכרון יעקב.
*בבית הסטודנט באוניברסיטת חיפה
* בספריית המרכז האקדמי רופין.
* בבתי הספר הירוקים בהוד השרון, ראשון לציון וגבעת הרקפות בקריית ביאליק .
* במרכז המבקרים בתחנה לחקר ציפורי ירושלים.

ליד אוניברסיטת חיפה פועל מרכז לחקר גגות ירוקים בניהול ליאון בלאושטיין.

## ראו גם
*קיר ירוק

## קישורים חיצוניים

* הגג של השכן ירוק יותר באתר אקולוגיה וסביבה 
* גג ירוק, באתר המועצה הישראלית לבניה ירוקה
* 
* 
* מרכז קדס לחקר גגות ירוקים באוניברסיטת חיפה
*השפעת מאפיינים שונים על תפקוד גג ירוק אקסטנסיבי בישראל

קטגוריה:אקולוגיה
קטגוריה:אדריכלות
קטגוריה:גנים
קטגוריה:תכנון עירוני
קטגוריה:בנייה בת קיימא
קטגוריה:גינון בר קיימא
ירוק
ג'ון הנרי טוואצ'טמן

**ג'ון הנרי טוואצ'טמן** (באנגלית: **John Henry Twachtman**; 4 באוגוסט 1853 – 8 באוגוסט 1902) היה צייר אמריקני שנודע בזכות ציוריו האימפרסיוניסטיים, למרות שבמהלך חייו יצר יצירות בסגנונות שונים. נחשב כחלק מ"העשירייה", קבוצת אמנים אמריקניים בני התקופה שציירו ויצרו בסגנון האימפרסיוניסטי והציגו את יצירותיהם כגוף מאוחד.

## ביוגרפיה
ממוזער|"''הגשר הלבן''" (1895)
ממוזער|"''ספינות דיג בגלוסטר''" (1901)
טוואצ'טמן, יליד סינסינטי שבאוהיו, למד בצעירותו אצל פרנק דובנק, צייר פורטרטים אמריקאי-גרמני, ולאחר מכן המשיך כמו אמנים רבים בני התקופה ללימודי אמנות באירופה. הוא למד באקדמיה לאמנות יפה במינכן (שם למד גם מורו, דובנק) בין השנים 1875-77. בהמשך ביקר בוונציה, והתמחה גם בתצריב. לאחר ביקור קצר באמריקה, המשיך את לימודיו באקדמיה ז'וליאן בפריז בין השנים 1883–1885. במהלך תקופה זו השתנה סגנון ציורו בצורה דרמטית, כשהוא עזב את הסגנון שנלמד באקדמיה במינכן אל הטונליזם. תקופה זו הייתה מבורכת ביצירה, ובה צייר טוואצ'טמן את מרבית יצירותיו הגדולות, כולל *Arques-la-Bataille* (במוזיאון המטרופוליטן לאמנות) ו-*Springtime* (במוזיאון האמנות סינסינטי).

טוואצ'טמן חזר לאמריקה ב-1886, והתיישב בקונטיקט, כשלבסוף קנה חווה בגריניץ'. הוא הציג רבות מיצירותיו יחד עם ג'וליאן אלדן ווייר, ובילה רבות במושבת אמנים בקוס קוב הסמוכה. בנוסף לימד משנת 1889 בבית הספר לאמנות Art Students League שבניו יורק עד למותו. בשנת 1893, במסגרת התערוכה העולמית של שיקגו קיבל מדליית כסף על ציוריו. באותה שנה הציג בניו יורק, יחד עם קלוד מונה תערוכה מציוריו.

טוואצ'טמן מת במפתיע ממפרצת במוח במהלך ביקורו בגלוסטר, מסצ'וסטס, בגיל 49.

## קישורים חיצוניים

* 
* אתר ליצירותיו של טוואצ'טמן
* 
* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:ציירים אימפרסיוניסטים אמריקאים
קטגוריה:ציירים אמריקאים
קטגוריה:בוגרי אקדמיה ז'וליאן
קטגוריה:אמריקאים שנולדו ב-1853
קטגוריה:אמריקאים שנפטרו ב-1902
Cheers (Drink to That)

**** הוא שיר של הזמרת הברבדית ריהאנה, מאלבום האולפן החמישי שלה, Loud. השיר יצא כסינגל שביעי ואחרון מהאלבום. השיר זכה להצלחה ונכנס למקום ה-7 במצעד הפזמונים של ארצות הברית בילבורד הוט 100. השיר נכתב על ידי אנשים רבים; אנדרו הארר, ג'רמאין ג'קסון, סטייסי בראט'ה, לאורה פרגוליצי, קורי ג'יבסון, כריס איברי, לורן כריסטי, גרהאם אדוארדס, אבריל לאבין וסקוט ספוק.

## וידאו קליפ
בזמן סיבוב ההופעות העולמי "Loud Tour" בברבדוס, ב-5 באוגוסט 2011, ריהאנה הודיעה שחלק מהקליפ כבר צולם. ריהאנה אישרה בטוויטר שהקליפ יצא ב-24 אוגוסט 2011, כשהיא ענתה לציוץ של מעריץ. מאוחר יותר, נודע כי הקליפ יצא ביום הבא ב-25 באוגוסט. הקליפ יצא ב-26 באוגוסט 2011 ופורסם בערוץ ה-VEVO של ריהאנה וב-iTunes. הקליפ בוים על ידי אוון רוג'רס וסיארה פרדו. בקליפ מופיעים מספר אמנים כמו סי-לו גרין, ג'יי זי, קניה וסט ואבריל לאבין; שקטע משירה "I'm With You" מ-2002 מופיע בתחילת השיר. הקליפ גרף נכון ל-3 בדצמבר 2016, מעל 130 מיליון צפיות.

## מיקומי שיא

## קישורים חיצוניים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים על אלכוהול
קטגוריה:סינגלים בהוצאת דף ג'אם רקורדינגס
העשירייה

300px|ממוזער|תצלום של קבוצת "העשירייה", 1908. יושבים משמאל לימין: אדוארד סימונס, וילארד מטקלף, צ'יילד האסאם, ג'וליאן אלדן וייר, רוברט לואיס ריד. עומדים משמאל לימין: ויליאם מריט צ'ייס, פרנק ווסטון בנסון, אדמונד טרדל, תומאס דיווינג, ג'וזף דה קאמפ.
**העשירייה** או **עשרת הציירים האמריקאים** (באנגלית: The **Ten American Painters**, או The **Ten**) הייתה קבוצת ציירים שעזבה את איגוד האמנים האמריקאי בסוף שנת 1897. עזיבת הציירים הייתה על רקע של חילוקי דעות בנוגע לאופי ניהול האיגוד, בעיקר בנוגע לסגנון אמנותי - הנהלת האיגוד העדיפה את סגנון הציור הקלאסי והרומנטי הריאליסטי על פני האימפרסיוניזם. בנוסף, הקבוצה חשה כי אופי התערוכות שארגן האיגוד היה מסחרי יתר על המידה, ולקה בחסר בכל הקשור לטעם אמנותי.

מארגני הקבוצה היו צ'יילד האסאם, ג'וליאן אלדן וייר וג'ון הנרי טוואצ'טמן. אליהם הצטרפו רוברט לואיס ריד, וילארד מטקלף, פרנק ווסטון בנסון, אדמונד צ'ארלס טארבל, תומאס דיווינג, ג'וזף דה קאמפ ואדוארד סימונס. וינסלו הומר התבקש להצטרף לקבוצה, אולם הוא סירב. לאחר מותו של טוואצ'טמן ב-1902, מילא את מקומו ויליאם מריט צ'ייס.

חברי הקבוצה כולם פעלו בסביבות ניו יורק או בוסטון, כולם תומכי האימפרסיוניזם וכולם בעלי קריירה מבוססת. הקבוצה נוסדה תוך החלטה כי לא תמנה יותר מעשרה חברים, וכי כל אחד מהחברים ישתתף בתערוכה שנתית. ניתן היה לצרף חבר חדש לקבוצה רק באמצעות הסכמת כל שאר חברי הקבוצה בהצבעה אנונימית.

הקבוצה התקיימה במשך כעשרים שנה, והתפרקה עם מות חבריה ודעיכת קרנה של האימפרסיוניזם לטובת זרמים אחרים.

## קישורים חיצוניים

* 

קטגוריה:ארצות הברית: אמנות
קטגוריה:תולדות האמנות
קטגוריה:אימפרסיוניזם
ניר טויב

ממוזער|250px|טויב ביולי 2010
[250px|ממוזער|המצבה על קברו של ניר טויב בבית העלמין האזרחי [מנוחה נכונה (עמותה)|מנוחה נכונה כפר סבא]]
**ניר טויב** (26 בינואר 1965 – 5 בפברואר 2013) היה יוצר במאי סרטים דוקומנטריים ישראלי.

## ביוגרפיה
נולד בנהריה וגדל במושב בן עמי שבגליל המערבי. הוא נינו של צבי אהרנסון.

במהלך לימודיו התיכוניים ב"עמל" נהריה, היה שחקן כדורסל מצטיין בקבוצת "הפועל" המקומית. את שירותו בצה"ל עשה בשנים 1983–1986 ביחידת "מורן". לאחר מכן, למד לימודי תואר ראשון בקולנוע וטלוויזיה באוניברסיטת תל אביב.

עבד כשכיר ב"מת"ב חולון-בת ים" ולאחר מכן הקים את חברת ההפקות "ג.ן. תקשורת", בה יצר את סרטיו כקולנוען עצמאי.

במהלך חייו יצר כ-40 סרטי תעודה, בהם הביא לצופים את המציאות בישראל ואת מגוון אנשיה בשטחי חיים שונים. ברבים מסרטיו הציג טויב פרשות ציבוריות וביטחוניות שנויות במחלוקת במבט ביקורתי. בשנת 2012 ביים את הסרט "האהרנסונים", על קורות בני משפחתו, משפחת אהרנסון.

סרטיו של טויב הוקרנו בפסטיבלים ברחבי העולם וזכו בפרסים בישראל ומחוצה לה. בשנת 2011 הוענק לטויב "פרס אמנות הקולנוע" מטעם משרד התרבות והספורט.

הסרט "**תמוז**", שהפיק וביים עבור הערוץ הראשון, על הפצצת הכור הגרעיני בעיראק, זכה להכרה בארץ ובהכרה בינלאומית: במרץ 2008 נבחר הסרט לאחד מסרטי התעודה באורך מלא הטובים בעולם במסגרת פסטיבל ECU, פסטיבל סרטים אירופאי עצמאי. שלושה חודשים אחר כך, היה בין חמשת המועמדים לסרט ההיסטורי הטוב בעולם במסגרת פסטיבל BANFF בקנדה. בספטמבר 2008 הסרט נבחר כסרט התיעודי באורך מלא הטוב ביותר בפסטיבל הסרטים בלוס אנג'לס.

בפעילותו הציבורית לחם וייצג בהתנדבות את הבמאים והיוצרים בישראל. הוא רתם למאבק זה עורכי דין מהשורה הראשונה ולא נרתע מעתירות לבג"ץ.

טויב נפטר בגיל 48 מסרטן ונקבר בבית העלמין האזרחי מנוחה נכונה כפר סבא. השאיר אחריו את אשתו גלית, שלושה ילדים, הורים, אחות ואח.

עם מותו, ספד לו חברו חנוך מרמרי: 

הסרט האחרון בו עסק טויב הוא תיעוד חושפני ביותר, במהלך ארבע שנים, של התמודדותו עם מחלת סרטן הריאות בה לקה, לאחר שהרופאים קבעו כי נותרו לו לחיות שלושה חדשים בלבד. השם שניר בחר לסרטו היה "ובחרת בחיים". לאחר מותו של טויב, השלמת מלאכת הבימוי ועריכת הסרט בוצעו על ידי חברו, גיל איזקוב, אלמנתו גלית, והמפיקה מוריה מויאל. הסרט הוקרן בפסטיבל חיפה 2014 ובינואר 2015, בערוץ yes דוקו.

## יצירותיו

## קישורים חיצוניים

* 
* 
*  
*  סמדר פלד, נלחם בסרטן - ברפואה מותאמת אישית, באתר רשת, 29 במרץ 2013; מתוך "אולפן שישי"
*  
* 

## הערות שוליים

קטגוריה:במאי קולנוע ישראלים
קטגוריה:משפחת אהרנסון
קטגוריה:בוגרי תיכון מקיף עמל נהריה
קטגוריה:בוגרי אוניברסיטת תל אביב: קולנוע וטלוויזיה
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים שנפטרו מסרטן הריאה
קטגוריה:ישראלים שנולדו ב-1965
קטגוריה:ישראלים שנפטרו ב-2013
קטגוריה:בן עמי: אישים
שוקרון

**שוקרון** הוא שם משפחה הנפוץ בקרב יהודי צפון אפריקה ומשמעותו בערבית: ג'ינג'י או בלונדיני.

## הערות שוליים

קטגוריה:שמות משפחה
קטגוריה:שמות משפחה ביהדות צפון אפריקה
מצפה נח כנרתי

250px|ממוזער|שמאל|אבן ההנצחה לנח כנרתי, המונחת ליד גדר מאגר המים בכניסה לתצפית
**מצפה נח** הוא מצפה לצפייה בציפורים ונקודת תצפית, הקרויה על שמו של נח כנרתי ונמצאת על רמת סירין.

## המצפה
נקודת התצפית נמצאת בגובה 264 מטר מעל פני הים, כ-460 מטר מעל גובה פני הקרקע בעמק הירדן, ומשקיפה מזרחה על כל עמק הירדן, הכנרת, הגולן והגלעד. המצפה הוקם ליד מאגר המים "מאגר נח", הקרוי גם הוא על שמו של כנרתי. במקום נמצאת אבן הנצחה הנושאת את שמו, עליה נכתב: "לזכר נח כנרתי, איש אמת חזון ומעש אוהב אדם אדמה ומים". המצפה הוקם על ידי רשות המים ואגודת המים בעמק הירדן.

המצפה נחנך רשמית ב-14 באוקטובר 2013 בנוכחות בני משקי עמק הירדן וחבריו של כנרתי, ביניהם רון חולדאי, עומרי שרון ונוספים. כביש הגישה למצפה הוא מתוך הכביש המוביל ליישוב מנחמיה, במעלה הכביש לרכס סירין בכיוון דרום. האתר נגיש לבעלי מוגבלויות.

מנקודת התצפית ניתן להשקיף על שרידי תחנת החשמל בנהריים, אי השלום, כל יישובי וקיבוצי עמק הירדן, מנחמיה, שנמצאת למרגלות נקודת התצפית ועד בתיה של המושבה כנרת וכן היישובים בממלכת ירדן, הנמצאים למרגלות הגלעד. הגישה למצפה היא דרך כביש הגישה למנחמיה. בנקודה התצפית נמצאת סככת עץ דקורטיבית וכן ספסל ישיבה. בנוסף, מותקן "מסבירן" הנותן מידע על המצפה והנוף בעברית ובאנגלית, לוח עם צילום של הנוף עליו מסומנות נקודות התצפית ומשקפת. מאגר המים שואב את מימיו מנהר הירמוך והוא חלק ממערכת ההשקיה שהוקמה כדי להשקות את המטעים וגידולי השדה של משקי עמק הירדן ברמת סירין. לרגלי הרמה נמצא מאגר מים נוסף שגם הוא חלק ממערכת ההשקיה המשמשת להשקיה ברמת סירין. מאגר המים מוקף בגדר מרושתת. כדי לאפשר תצפית נוחה על המאגר, הותקנה במקום, בקטע ללא גדר, סככת עץ דקורטיבית עם חלונות הצצה על המאגר בגבהים שונים.

## נח כנרתי
נח כנרתי (2010-1941), שעל שמו נקראים נקודת התצפית ומאגר המים היה חבר קבוצת כנרת, והיה ממייסדי אגודת המים בעמק הירדן וב-1980 מונה להיות למנהלה. בשנת 1992 מונה להיות יועצו של ראש הממשלה יצחק רבין לענייני התיישבות. בשנת 1997 מונה לתפקיד יועץ שר הביטחון לנושאי מים. בתפקידו זה גם שימש כראש צוות המים במשא ומתן במסגרת השיחות עם הפלסטינים, עם ירדן ועם סוריה.

## גלריית תמונות

מאגר מים נח - צד צפוני מערבי.jpg|מאגר מים נח - צידו הצפון-מערבי
מצפה נח כנרתי 2.jpg|מבט כללי על נקודת התצפית, ברקע רמת סירין, משמאל סככת התצפית על המאגר
מצפה נח כנרתי - תצפית 1.jpg|תצפית נופית - חלקו הדרומי של עמק הירדן, בתמונה למטה מאגר המים הנוסף שהוא חלק ממערכת ההשקיה של רמת סירין
מצפה נח כנרתי - תצפית 2.jpg|תצפית נופית - דרום הכנרת ועמק הירדן, בתמונה למטה היישוב מנחמיה


## קישורים חיצוניים

* מצפה נח באתר עמוד ענן

## הערות שוליים

קטגוריה:עמק הירדן
קטגוריה:ישראל: נקודות תצפית
קטגוריה:נקודות תצפית בעמק הירדן
Overly Attached Girlfriend

**חברה תלותית מדי** (באנגלית: **Overly Attached Girlfriend**, לעיתים מקוצר ל-**OAG**), היא דמות בדיונית ותופעת אינטרנט שהופיעה לראשונה בווידאו ב-YouTube שפורסם על ידי המשתמשת *ליינה *(Laina) ב-6 ביוני 2012. הווידאו התמודד בתחרות של ג'סטין ביבר, שאתגר מעריצות ליצור העתק "נשי" ללהיט שלו "Boyfriend". הווידאו הפך לסאטירה אלמנטים מהשיר של ביבר שנתפסו כדביקים, והציג את הבחורה בוהה במצלמה בחיוך מקובע ושרה על מעקב ב-Facebook אחרי החבר שלה, ונושאים אחרים. הווידאו הזה הפך את ליינה לכוכבת. נכון ל-2 בדצמבר 2013, לערוץ ה-YouTube שלה מעל 1.26 מיליון עוקבים, ומעל 163,700,000 צפיות. שם המשתמש שלה הוא עדיין "wzr0173" באופן רשמי, אולם שם התצוגה שלה מזהה אותה כיום כ"ליינה", סביר להניח שהשתנה כשהפכה לשותפה ב-YouTube. אתר החדשות החברתי reddit פרסם את הווידאו, ובמהירות הוא הפך לפופולרי וזכה למעל 170,000 צפיות ביום הראשון לפרסומו באתר. כפועל יוצא מהצלחת הווידאו, 'OAG' הפך לתופעת אינטרנט, המציגה תמונה של הבחורה המופיעה בווידאו, מחייכת ובוהה בטירוף במצלמה, בדרך המתארת אותה כמטרידה, קנאית או מחויבת למושא אהבתה באופן לא בריא בצירוף משפט כלשהו. התמונה הגיעה מקטע שנלקח מתוך הווידאו, והפך אותו לפופולרי ביותר, נפוץ ברחבי אתרי מדיה חברתית רבים, ונערך מחדש בדרכים שונות.

## Overly Attached Girlfriend ב-YouTube
ב-18 ביוני 2012, אותה משתמשת YouTube העלתה וידאו נוסף, ממשיכה את הקונספט של חברה תלותית מדי ושרה שנית בתור הדמות, הפעם פארודיה על השיר "Call Me Maybe" מאת קארלי ריי ג'פסן, וגם הווידאו הזה הפך לפופולרי מאוד. היא יצרה בנוסף וידאו לשיר "The Motto" של הראפר דרייק, מחרוזת "שירי מטרידנים" שכללה את "Every Breath You Take" של הפוליס, "As Long as You Love Me" מאת בקסטריט בויז, "Girlfriend" של אבריל לאבין, "Your Love Is My Drug" של קשה, "Just Got Started Lovin' You" בביצוע ג'יימס אוטו ו"You Belong With Me" של טיילור סוויפט.
## זהותה של החברה התלותית מדי
המשתמשת מאחורי התופעה היא ליינה מוריס, נולדה ב-22 ביוני 1991, מדנטון, טקסס, וכונתה על ידי אתר החדשות האינטרנטי Mashable כאחת מ"15 האנשים שהפכו למפורסמים באמצעות האינטרנט ב-2012". היא מזדהה בווידאו רק כליינה, וכתבות רבות השמיטו את שם משפחתה לבקשתה. ליינה ניסתה להוסיף לתדמית ה"תלותית מדי" באמצעות חשיפת צד עדין ושמח יותר. זה התבטא ב"תלות" חדשה למכוניתה קיה סול, מערכונים קומיים ב"החיים על פי ג'ימי", בהם היא מדווחת מהשטיח האדום בטקס פרס המוזיקה האמריקאית, קטעי וידאו בכיכובה של כלבתה מייזי, ו"העזו לשתף" לצדקה. היא אכן הופיעה עם הדמות שוב אולם בשינוי קל, וגילמה "מחשב תלותי מדי" ב-12 בנובמבר 2012 בפרסומת של סמסונג המציגה את כרטיס הזיכרון 840 שלה. התגובות היו מעורבות, כשחלקן טענו שהיא מכרה את עצמה, ואחרות שיבחו אותה על המהלך של יצירת קריירה מה"תופעה" שלה. ב-25 בספטמבר 2013, ליינה הופיעה עם הדמויות ג'ינה הילדה הטובה, שנה ראשונה בקולג', ובריאן ביש מזל בפרסומת "ציידי הממים" עבור RealPlayer, נגן המדיה בענן.

## הופעות אורח
ב-11 במרץ 2013, ליינה הופיעה ב*לייט נייט עם ג'ימי פאלון*. במאי 2013 ליינה עשתה תחרות מבטים עם ג'סיקה אלבה בטקס הפרס החברתי הסינגפורי, בחסות סטארקאונט.
## קישורים חיצוניים

* [wzr0713 ב-[YouTube]]

## הערות שוליים

קטגוריה:תופעות אינטרנט
קטגוריה:יוטיובריות אמריקאיות
סמי מולכו

**סמי מולכו** (**Samy Molcho**; נולד ב-24 במאי 1936) הוא רקדן, כוריאוגרף, במאי ופנטומימאי ישראלי-אוסטרי, פרופסור לשפת גוף באוניברסיטה למוזיקה ואמנויות הבמה של וינה. הופיע, לימד וביים ברחבי העולם.

## קורות חיים
מולכו נולד, גדל והתחנך בתל אביב. הוא בוגר הסטודיו למשחק שליד תיאטרון הקאמרי. למד פנטומימה, ריקוד ותנועה אצל אלוין אפשטיין, ירדנה כהן וג'וקי ארקין. מ-1952 ועד 1965 הופיע במסגרת תיאטרון המחול הירושלמי של רינה ניקובה. ב-1956 החל קריירת סולו במחול מודרני בתל אביב. ב-1960 הופיע בתיאטרון הבימה בהצגה "אגדת שלושה וארבעה" בתפקיד הנחש. באותה שנה העלה מופע-יחיד עמו יצא לסיבוב הופעות ברחבי העולם (מילאנו, וינה, סטוקהולם, ברלין, לונדון, אמסטרדם, ציריך, יוהנסבורג ומקסיקו סיטי). סגנונו הוגדר כמשתייך לזרם הפנטומימה של מרסל מרסו וז'אן-לואי בארו והוא פיתח אותה לשילוב של פנטומימה וריקוד.
אשתו הראשונה הייתה השחקנית גאולה נוני.

בשנת 1978 נשא לאישה את חיה היינריך והעביר את מרכז חייו לווינה שבאוסטריה. בנוסף להופעות (בעיקר מופעי-יחיד בשילובי פנטומימה ומחול) עסק בעבודות בימוי, בין היתר למחזות זמר ואופרות באוסטריה, שווייץ וגרמניה.

בסוף שנות השמונים הפסיק להופיע והחל להרצות בנושאי שפת-גוף. ב-1992 התפרסם ספרו "שפת הגוף של ילדים", שהיה הראשון בסדרת ספרים והרצאות-וידאו בנושא. שימש עד שנת 2004 כפרופסור באוניברסיטה למוזיקה ואמנויות הבמה של וינה.

משפחתו מפעילה מסעדה ברוח תל אביבית בווינה על גדות הדנובה בשם Neni, ראשי תיבות שמות ארבעת ילדי המשפחה, נוריאל, אליאור, נדיב ואילן. מבין הילדים רק נדיב ממשיך במסורת הפנטומימה של אביו. למסעדה גם סניפים בברלין ובהמבורג.

ב-1996 זכה בעיטור צלב הכבוד האוסטרי לאמנות הבמה, ב-2004 זכה בעיטור הכסף לכבוד שירותו לרפובליקה האוסטרית וב-2008 זכה בעיטור הזהב לכבוד שירותו לעיר וינה.

## ספרו בעברית
* **הכל על שפת הגוף**; מאנגלית: יהודה עופר, ירושלים: כתר, 1998.

## קישורים חיצוניים

* 
* דף אמן באתר Pantomime Mime
* דף שחקן באתר הבימה
* 
* 
* 
* 

## הערות שוליים

קטגוריה:פנטומימאים ישראלים
קטגוריה:כוריאוגרפים ישראלים
קטגוריה:רקדנים ישראלים
קטגוריה:במאי תיאטרון ישראלים
קטגוריה:ישראלים שהיגרו לאוסטריה
קטגוריה:אמנים יהודים אוסטרים
קטגוריה:ישראלים שנולדו ב-1936
ווסטוק 4

**ווסטוק 4** (ברוסית: **Восток-4**) הייתה החללית המאוישת הרביעית בתוכנית ווסטוק ששוגרה לחלל. על סיפון החללית טס קוסמונאוט פאבל פופוביץ'.לראשונה בחלל היו בו-זמנית שתי חלליות (חללית ווסטוק 3 שוגרה יום לפני).

במהלך טיסה של ווסטוק 2 גרמן טיטוב הרגיש לא טוב חלק משמעותי של הטיסה. באותו זמן הסיבות לכך לא היו ברורות ולכן היה ויכוח האם להמשיך בהארכת משך הטיסות. סרגיי קורוליוב לחץ על שיגור החללית לשלושה ימים. ראשי תוכנית הכנת הקוסמונאוטים דאגו מתופעות לא ידועות והיו מעוניינים לא להאריך משך הטיסה לתקופה כה ארוכה. בסופו של דבר לפי החלטת ניקיטה חרושצ'וב החללית שוגרה לחלל לכמעט 3 ימים.

אחד המטרות של שיגור צמד חלליות היה להשוות התנהגות שני טייסים במצבים דומים. בהתאם לניסיון שנצבר פופוביץ' הרחיב הכנות להיבטים שונים של הטיסה במדמה טיסה. לאחר השיגור החללית התקרבה למרחק של כ-6 ק"מ לחללית ווסטוק 3 וקוסמונאוטים דיווחו על קשר עין. כמו כן לראשונה נוצר קשר רדיו בין החלליות. מרכז הפיקוח הסובייטי צבר ניסיון בעבודה מול מספר חלליות בו זמנית.

במהלך הטיסה הושם דגש מיוחד על המצב הבריאותי של הקוסמונאוטים גם במהלך השינה. במשך כול הטיסה הועברו למרכז הפיקוח נתונים בריאותיים שונים.

הטיסה הופסקה מהר מהמתוכנן כי מרכז הפיקוח הבין בשוגג שפופוביץ' ביקש להתחיל בהליכי נחיתה. החללית נחתה בסביבת העיר קרגנדה (בקזחסטן של היום). תא הטייס שנחת נמצא עתה במוזיאון החלל במוסקבה, אך הוא שודרג ומוצג כתא הטייס של חללית ווסחוד 2.

ולדימיר קומרוב היה טייס גיבוי.
## קישורים חיצוניים

* נתוני הטיסה
* תיאור המשימה
* טיסת ווסטוק 4

קטגוריה:תוכנית ווסטוק
קטגוריה:1962 בברית המועצות
זנב סוס (אנטומיה)

באנטומיה, **זנב סוס** (בלטינית: *cauda equina*) הוא כינוי למבנה הקיים אצל רוב החוליתנים בקצה התחתון של עמוד השדרה. המבנה מורכב משורשי עצבים המגיעים מחלקיו העליונים של חוט השדרה (עמוד השדרה ממשיך גם אחרי סוף חוט השדרה) האסופים יחד בצורה הדומה לשערות זנב של סוס. השם "זנב סוס" ניתן למבנה זה על ידי האנטומיסט הצרפתי אנדריאס לאזריוס במאה ה-17 בשל הדמיון המדובר.

## מבנה אנטומי באדם
זנב סוס באדם הוא קבוצה של עצבים ספינליים ושורשי עצבים ספינליים, המורכבים מזוגות 2 עד 5 של העצבים המותניים (Lumbar), מזוגות 1 עד 5 של העצבים העציים (Sacral) וזוג אחד של עצב עצם הזנב (Coccygeal). כל העצבים הללו יוצאים מהקונוס הַלְּשַׁדִּי של עמוד השדרה (מבנה דמוי חרוט). העצבים שמרכיבים את זנב הסוס מעצבבים מוטורית את הירכיים, הברכיים, הקרסוליים, כפות הרגליים, הסוגר הפנימי של פי הטבעת והסוגר החיצוני של פי הטבעת. בנוסף, הם מעצבבים סנסורית את חיץ הנקביים, וכן מעצבבים פאראסימפתטית את שלפוחית השתן באופן חלקי.

## התפתחות
באדם עמוד השדרה גדל ומתפתח, בעוד שחוט השדרה מפסיק לגדול בינקות. לכן, לאחר הלידה, הקצה של זנב הסוס הוא באזור חוליה L3, בעוד שבמבוגרים הוא באזור חוליות L1-L2. אולם, בשל וריאציות אנטומיות שונות, קצה זנב הסוס במבוגרים יכול להיות באזור חוליות L3 עד T12. 

## חשיבות קלינית
אזור זנב הסוס הוא אזור מועדף להזרקת חומרים (למשל חומרי הרדמה) או לשאיבת נוזלים. בלקיחת דגימה של נוזל מוחי שדרתי באמצעות ניקור מותני, מבצעים זאת באזור זנב הסוס של עמוד השדרה, כדי להימנע מפגיעה אפשרית בעצבים של חוט השדרה העלולה להתרחש בניקור החלקים הגבוהים יותר בחוט השדרה.

## ראו גם
* תסמונת זנב הסוס
* חוט השדרה

## קישורים חיצוניים

*סיכום שיעור באנטומיה
* ארכנואידיטיס - תסמונת "זנב הסוס"
* VIRTUAL Spine - Online Learning Resource
* Dissection of deep back and spinal cord video: great view of the Cauda Equina

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מערכת העצבים המרכזית
קטגוריה:גו
המסורת היהודית-נוצרית

[ממוזער|220px|[פסל (יצירה)|פסל של עשרת הדיברות בטקסס]]
**המסורת היהודית-נוצרית** או **יודאו-נצרות** (באנגלית: **Judeo-Christian**) הוא מונח שמשמש משנות החמישים לתיאור המכנה המשותף בין היהדות לנצרות, כגון עשרת הדיברות. המונח משמש כדי לקבץ את הנצרות והיהדות יחדיו, בין אם בהתייחס לגזירה של הנצרות מהיהדות, להכרה של הנצרות בתנ"ך כמהווה את הברית הישנה, או לערכים שאמורים להיות משותפים לשתי הדתות.

למסורת היהודית-נוצרית יש מקום מרכזי בדת האמריקאית  ומשתמשים ברעיון של המסורת היהודית-נוצרית בשביל לקדם מניעים בין דתיים. בשנים האחרונות ישנה תנועה אשר מנסה להכליל גם את האסלאם, תחת הקטגוריה של דתות אברהמיות.
המונח גם שימש חוקרים כדי לדבר על הקשרים בין היהדות לנצרות בתקופת בית שני. כאשר משתמשים במושג בשביל לדבר על דתות אשר התפצלו מהיהדות ומהנצרות, משתמשים גם בדתות אברהמיות בצורה בעלת משמעות זהה.

## [[היסטוריה]] של המונח

השימוש הראשון במונח "יהדות-נצרות" במובן ההיסטורי מתוארך לשנת 1839 ביומנו של ג'וסף וולף. לפני כן ניתן לראות שימושים תאולוגיים במונח, אשר דברו לרוב על ההפיכה התפלגות של הנצרות מהיהדות. לעומת זאת, המונח יהדות נוצרית שימש כבר בשנת 1644 בתור שם תואר, ובשנת 1841 שימש כבר לתיאור של אורחות חיים המשותפות ליהדות ולנצרות.

## מערכת [[פילוסופיה של המוסר|אתית]] משותפת

ההתייחסות הראשונה לאתיקה המשותפת בין היהדות לנצרות הייתה ב-27 ביולי 1939. בשנות הארבעים של המאה ה-20 המושג צבר תהודה ברחבי אמריקה, כאשר ניסו להיפטר מהאנטישמיות בידי ביטוי של ערכים אמריקאיים, ופחות דתיים. בשנת 1952 ציטט דווייט אייזנהאואר את האבות המייסדים:

## בסיס לדמיון בין היהדות לנצרות

תומכים ברעיון היהדות-נצרות מצביעים על הטענה הנוצרית כי הנצרות נתמכת ומתקיימת בתור דת התלויה בתנ"ך. למרות שבברית החדשה ישנם טקסטים אשר לא מופיעים בברית הישנה וסדרם של הטקסטים שונים, כול הטקסטים שמופיעים בברית הישנה נמצאים בברית החדשה. למעשה, רוב הטקסטים בברית החדשה ובנצרות מקורם בברית הישנה ובכתבים יהודיים. דוגמה לגיבור יהודי אשר נפוץ גם בעולם הנוצרי הוא משה.

## ראו גם
* עדי יהוה
* יהדות משיחית

קטגוריה:ארצות הברית: דת
קטגוריה:קשרים בין-דתיים
Who's That Chick?

**** (בעברית: **מי זו הפרגית הזו?**) הוא שיר של הדי ג'יי הצרפתי דייוויד גטה בהשתתפות הזמרת ריהאנה. השיר יצא לאור ב-22 בנובמבר 2010 כסינגל השלישי מאלבום האולפן הרביעי של גטה, One Love. הסינגל הגיע למעמד פלטינה כפולה באוסטרליה ולמעמד זהב בבריטניה.

לקליפ צולמו 2 גרסאות - גרסת היום (גרסה כיפית וזוהרת) וגרסת הלילה (גרסה אפלה ומפחידה).

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי דייוויד גטה
קטגוריה:וידאו קליפים שבוימו על ידי יונס אוקרלונד
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת וירג'ין רקורדס
ארוורנים

שמאל|ממוזער|250px|השבטים בגאליה
ה**ארוורנים** (Arverni) היו אחד השבטים הגאלים הגדולים והחזקים בעת העתיקה אשר התגוררו באזור אוברן של צרפת המודרנית. היו ידועים בהתנגדותם לרומאים, אך גם שיתפו פעולה עמם וקיימו יחסי סחר ענפים עמם.

הארוורנים הגיעו לשיא כוחם במאות ה-3 וה-2 לפנה"ס, אך לאחר תבוסת מלכם ביטואיטוס (Bituitus) בשנת 121 לפנה"ס הבכורה בגאליה עברה לסקוואנים (Sequani) ולאיידואים (Aedui). השבט התבלט בעת מלחמת גאליה (58 - 50 לפנה"ס) על ידי יוליוס קיסר. אחד מהאריסטוקרטים הצעירים של השבט, בחור בשם ורקינגטוריקס (Vercingetorix) הרים את נס המרד נגד הכיבוש הרומאי בשנת 52 לפנה"ס. למרות ניצחון במצור גרגוביה, הפסיד ורקינגוטריקס לקיסר במצור אלסיה והמרד הובס ושטחי השבט הוכפפו לשלטון רומי.

## קישורים חיצוניים

קטגוריה:שבטים גאלים
קטגוריה:מלחמת גאליה
טבעות צדק

**טבעות צדק** הן מספר טבעות פלנטריות שנוצרו מחלקיקי אבק המקיפות את כוכב הלכת צדק.

מקורם של החלקיקים הוא בפני השטח של ירחים שעברו תהליך של סחיפה שמקורה בפגיעת מיקרומטאורואידים, מטאורואידים או שברים של שביטים ואסטרואידים שגורמת להתזת אבק. האבק המותז צובר מהירות גבוהה בשל כוח המשיכה הגדול של צדק, חודר עמוק לתוך קרקע הירחים, מתאדה, מתפוצץ וגורם להתזת אבק וחלקיקים. האבק והחלקיקים נעים במהירות כה גבוהה עד שהם משתחררים מכוח המשיכה של הירחים ונכנסים למסלול סביב צדק. לחלקיקים אלה אין צורה כדורית (אם היו כדוריים, קרוב לוודאי שמקורם היה בטיפות שהותכו ולא בסחיפה).

החלקיקים בטבעות דומים לפיח אדום (חוץ מטבעת ההילה הכחולה או השקופה) בשל פני השטח של ירחי המקור שצבעם אדום. אין סימנים לקרח בטבעות. שמאל|ממוזער|250px|ירחי צדק והטבעות: הטבעת האפורה היא טבעת ההילה, הטבעת הוורודה היא הטבעת המרכזית, והטבעת הירוקה והצהובה היא הטבעת הדקה (צהוב - טבעת אמלת'אה, ירוק - טבעת תבה)

## גילוי
* גשושיות וויאג'ר גילו שתי טבעות: הטבעת העיקרית, והטבעת הדקה. העדות הראשונה לטבעות סביב צדק הגיעה מצילום של ויאג'ר 1 ב-4 במרץ 1979.
* המידע שהגיע מגלילאו בשילוב עם סימולציות מחשב הראה שלצדק טבעת נוספת: טבעת ההילה.
* ניו הורייזונס גילתה טבעת חדשה: טבעת הימליה, מה שמעיד על כך שבירח הימליה פגע ירח קטן לא מזמן.

## תופעות המתרחשות באזור הצל
הגרגרים שבטבעות מתפרקים ונטענים חשמלית לסירוגין כאשר הם עוברים באזור הצל של צדק. לשינויים שיטתיים אלה במטען החשמלי של חלקיקי האבק יש דינמיקה של אינטראקציה עם השדה המגנטי של כוכב הלכת. כתוצאה מכך חלקיקי אבק קטנים נדחפים אל מחוץ לגבול החיצוני של הטבעת וחלקיקים קטנים במיוחד משנים את זווית הנטייה שלהם או את נטיית מסלולם ביחס לכוכב הלכת.
## הטבעות
650px|ממוזער|תרשים מבנה של צדק וטבעותיו
### טבעת ההילה
הטבעת מרוחקת מצדק 107,250 ק"מ בממוצע ועשויה מחלקיקי אבק שגודלם בין 0.6-1.4 מיקרון אשר נלכדו על ידי המגנטוספירה של צדק. צורת הטבעת כשל כעך.

### הטבעת המרכזית
הטבעת מרוחקת מצדק 125,750 ק"מ בממוצע ועשויה משברים קטנים שמקורם בירחים אדרסטאה ומטיס.
### הטבעת הדקה
עשויה למעשה משתי טבעות אחת בתוך השנייה: שתי הטבעות מקיפות את הטבעת העיקרית, ושתיהן עשויות משברים מיקרוסקופיים שמקורם בשני ירחיו של צדק - תבה ואמלת'אה. טבעת אמלת'אה מרוחקת מצדק 155,500 ק"מ בממוצע וטבעת תבה מרוחקת מצדק 177,500 ק"מ בממוצע.
### טבעת הימליה
הטבעת מרוחקת מצדק 11,460,000 ק"מ בממוצע ועשויה מגושי אבק מהירח הימליה. הטבעת דלילה, מקיפה את צדק בכיוון ההפוך מכיוון תנועתו של צדק סביב עצמו.

## מחקר
* גלילאו שידרה ארצה 36 תצלומים של הטבעות ושל ארבעת הירחים הפנימיים.
* טווח הזוויות בהן צפתה קאסיני בטבעת הראשית אפשר פיתוח תובנות ביחס לחלקיקים הנמצאים בטבעת מבחינת הדרך בה הם מפזרים את אור השמש: התגלה שלחלקיקים אין צורה כדורית.
* סרט שהופק מתצלומי חללית ה- ניו הורייזונס סיפק מבט חסר תקדים על האינטראקציה שבין הטבעות לירחים מטיס ואדראסטה המלווים אותה: תמונות אלה הראו שהטבעות יכולות להתפתח במהירות והשינויים יכולים להתגלות בטווח של שבועות וחודשים.

## קישורים חיצוניים

*

קטגוריה:צדק (כוכב לכת)
קטגוריה:טבעות פלנטריות
דניאלה שמי

**דניאלה שמי** (30 ביוני 1943 – 16 באפריל 2016) הייתה סופרת, עיתונאית וסאטיריקנית ישראלית.
[ממוזער|שמאל|250px|ראש הממשלה [יצחק רבין והסאטיריקן אפרים קישון עם דניאלה שמי בתוכנית מיוחדת ליום העצמאות]]

## ביוגרפיה
שמי נולדה באיטליה לפלורה ואיזי דורון, בני יהדות יוגוסלביה, במשפחה בת שני ילדים. לה אח הצעיר ממנה בעשר שנים.
עלתה לישראל עם משפחתה בגיל שמונה וגדלה בירושלים. לאחר שירותה הצבאי עברה להתגורר בתל אביב ועבדה בעבודות מזדמנות. בגיל 21 נישאה לגבריאל מוקד, עד גירושיהם כעבור שלוש שנים. בשנת 1970 החלה לעבוד בחברת "אל על", נישאה בשנית לסופר אהרן שמי (עד מותו ב-2010) ונולדו להם שני בנים.

בשנת 1980 התפטרה מ"אל על" ונסעה עם בני משפחתה לטיול של חצי שנה בארצות הברית. לאחר מכן החלה לעבוד כעיתונאית במשך כ-25 שנים בשבועון "העולם הזה" ובעיתון "ידיעות אחרונות" בטור "דניאלה יקרה" וכעשר שנים בתוכנית הסאטירה בגלי צה"ל "יתוש בראש".
בהמשך כיכבה בתוכנית בישול בטלוויזיה.

היא השתתפה בתוכנית "אין עם מי לדבר" בערוץ 2, לצידם של הצייר יאיר גרבוז, המאייר דני קרמן, בעלה אהרן שמי, המוזיקאי יאיר ניצני, המשורר יהונתן גפן, השחקנית אודיה קורן ונשיא המדינה לימים רובי ריבלין.

שמי התגוררה ביפו. בנה גיא היה גיטריסט בלהקת "מרסדס בנד".

שמי נפטרה בשנת 2016 בגיל 72 לאחר התמודדות עם מחלה קשה. לבקשתה נטמנה בבית העלמין האזרחי מנוחה נכונה כפר סבא.

## ספריה
* **מטבח, שני חדרים וסלון לא גדול**, תל אביב: רכנגולד – עירית שגיב, 1986. (עצות, מתכונים, סודות וקוריוזים)
* **דניאלה יקרה: שאלות לעיתון ותשובות שהגיעו להן**; עריכה: טובי סופר, תל אביב: פואטיקה – הוצאה לאור, תשמ"ז 1987.
* **בישול בצ'יק צ'ק**; צילומים: נלי שפר, ירושלים: כתר, 1989. (ספר בישול לילדים שמכר לאורך השנים כ-80 אלף עותקים)
* **איך לעצבן את האישה שלך: המדריך השלם!**; איורים: איתן קדמי, ירושלים: כתר, 1995.
* הלן פיין ושרי שניידר, **הכללים**: (איך לכבוש את לבו של הגבר האידיאלי); תרגום ועיבוד: דניאלה שמי, תל אביב: קשת, 1995.
* **איך לעצבן את הגבר שלך**; איורים: איתן קדמי, ירושלים: כתר, תשנ"ז.

## קישורים חיצוניים

* 
* 
**מפרי עטה:**
* 
**בעקבות מותה:**
* 
* 
* 

## הערות שוליים

קטגוריה:בעלות טור ישראליות
קטגוריה:בעלי טור ישראלים
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:סאטיריקנים ישראלים
קטגוריה:סאטיריקניות ישראליות
קטגוריה:סגל גלי צה"ל
קטגוריה:סגל העולם הזה
קטגוריה:סגל ידיעות אחרונות
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:עולות בשנות ה-1950
קטגוריה:עולים בשנות ה-1950
קטגוריה:עובדי אל על
קטגוריה:ישראליות ילידות איטליה
קטגוריה:ישראלים ילידי איטליה
קטגוריה:אישים הקבורים בבית הקברות מנוחה נכונה כפר סבא
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2016
קטגוריה:ישראלים שנפטרו ב-2016
פוסגן

**פוסגן **הוא תרכובת שנוסחתה המולקולרית COCl2, בחומר נעשה שימוש כנשק כימי במהלך מלחמת העולם הראשונה ובמלחמת סין–יפן השנייה והוא משמש כריאגנט תעשייתי חשוב בייצור חומרי גלם לתרופות ותרכובות אורגניות אחרות. בריכוזים נמוכים ריחו כשל חציר או דשא קצוץ ובכמויות מזעריות הוא מופיע באופן טבעי מפרוק או שרפה של תרכובות אורגניות המכילות כלור.

## מבנה
כפי שחוזה מודל VSEPR המולקולה מישורית וגודל הזווית כלור־פחמן־כלור הוא 111.8°. אורך הקשר הכפול C=O הוא 1.18Å ואורך הקשר C-Cl הוא 1.74Å.

## ייצור
בתעשייה מייצרים פוסגן בתגובה של פחמן חד־חמצני (CO) עם גז כלור כשפחם פעיל משמש כזרז:
*CO + Cl_2 \Rightarrow COCl_2 
התגובה היא אקסותרמית. שינוי האנתלפיה הוא \Delta H=-107.6\ kJ/mol ולכן הריאקטור חייב להיות מקורר. מעל ל־200°C הפוסגן מתפרק שוב ל־CO ולכלור קבוע שיווי המשקל ב־300K Keq(300K) = 0.05. בשל בעיות בטיחות, פוסגן כמעט תמיד מיוצר ונצרך באותו מפעל. התפוקה העולמית של החומר עמדה בשנת 1989 על 2.74 מיליון טון.

## שימושים
השימוש העיקרי בפוסגן הוא בייצור איזוציאנטים - תרכובות מהצורה R-N=C=O כדוגמת  (MDI) המשמש ליצור פוליאוריתן. איזוציאנטים מפיקים בתגובה של אמין עם פוסגן.
*RNH_2 + COCl_2 \Rightarrow RN=C=O +2HCl 
בייצור פוליקרבונט מגיבים פוסגן עם ביספנול A
*HOCR_2-X-CR_2OH + COCl_2 \Rightarrow 1/n [OCR_2-X-CR_2OC(O)-]_n + 2 HCl 

## רעילות
רעילותו הגבוהה של פוסגן נובעת מהתגובה של החומר עם חלבונים בנאדיות הריאה המונעת חילופי גזים ומביאה לחנק. פוסגן מגיב עם קבוצות אמין ויוצר קשרים צולבים בין שרשראות חלבון. סף זיהוי הריח באוויר - 0.4ppm גבוה פי 4 מערך החשיפה התעשייתי המותר (TLV).

## קישורים חיצוניים

* 
* 

קטגוריה:נשק כימי
קטגוריה:כלור: תרכובות
קטגוריה:פחמן: תרכובות
קטגוריה:חמצן: תרכובות
ישראל יצחק רייזמן

הרב **ישראל יצחק הלוי רייזמן** (א' באדר תרמ"ט, 2 בפברואר 1889 – ז' באדר תשכ"ט, 25 בפברואר 1969) היה דיין ומורה הוראה חסידי-ירושלמי, חבר בית הדין של העדה החרדית, וראב"ד קהילות החסידים בירושלים.

הוא היה חבר בהרכב בית הדין השני והדומיננטי מאוד של העדה החרדית, משנת 1948 עד 1969, ביחד עם הרב פנחס עפשטיין והרב דוד יונגרייז.

## ביוגרפיה
נולד בעיר העתיקה לר' נתנאל. אביו עלה לארץ ישראל מפראגא, פרבר של ורשה, ונסע לחצרותיהם של החידושי הרי"ם, רבי אברהם מטשכנוב ורבי ישעיה מושקט מפראגא. נישא לשרה חיה, בתו של רבי שלום לייב אייזנבך, מחבר ספר "באר יצחק".

היה תלמידם של רבי שניאור זלמן מלובלין, ה"תורת חסד", ורבי אברהם שמחה הורוביץ מבארנוב. היה חסידו של רבי דוד צבי שלמה בידרמן, הרבי מלעלוב. בהמשך היה מקורב לאדמו"רי גור, רבי אברהם מרדכי אלתר ובנו רבי ישראל. למד קבלה מרבי חיים שאול דוויק הכהן.

הרב יוסף חיים זוננפלד ביקשו לכהן כדיין בבית הדין של העדה החרדית אך הוא סירב. בשנת תש"ב, נענה לבקשתו של הרב יוסף צבי דושינסקי והחל לכהן כדיין. בהמשך החל גם לכהן כראב"ד קהילות החסידים, על מקום הרב ישראל זאב מינצברג.

מסר שיעורי תורה רבים במספר בתי כנסיות בירושלים. נודע בידיעותיו המופלגות, והתבלט בחזרותיו המרובות על הש"ס והשולחן ערוך. היה שותף להקמת ישיבת שפת אמת בירושלים. שימש גם כגבאי צדקה, ומצעירותו נהג לאסוף כסף לצורכי שבת לעניים.

בצוואתו ביקש לא לכתוב על מצבתו תוארי כבוד, ולא להספידו. נקבר בחלקת פולין בהר הזיתים.

בתו היחידה, גולדה לאה, נישאה לרבי שלום סאפרין, האדמו"ר מקומרנה. הוא חינך ולימד את הרב לייב מינצברג, שהיה שכנו והתייתם מאביו בילדותו.

קטגוריה:אבות בתי דין
קטגוריה:דייני העדה החרדית
קטגוריה:העיר העתיקה: רבנים
קטגוריה:יהודים הקבורים בהר הזיתים: חלקות החסידים
קטגוריה:רבנים חסידים
קטגוריה:נפטרים ב-1969
סומכוס (פירושונים)

**סומכוס** הוא כינוים בתעתיק עברי של כמה אישים בעלי שמות יווניים שונים:
Job Entry SubSystem

**Job Entry Sybsystem** בראשי תיבות JES הוא רכיב במערכת ההפעלה MVS, מערכת ההפעלה OS/390 ומערכת ההפעלה z/OS של חברת IBM. רכיב זה של מערכת ההפעלה משמש לקליטת עבודות בתורים, להכנסתן לביצוע ולהכנסתן לתורים לביצוע כתיבת הפלט ליחידות היקפיות, כגון: מדפסות.

תחת מערכות הפעלה אלו ניתן להריץ שני סוגים של מערכות JES: 
* המערכת הראשונה נקראת JES2 והיא התפתחה מה-(Houston Automatic Spooling Priority (HASP. היא נועדה לשימוש על ידי מתקנים שבהם מחשב אחד או שני מחשבים המשתפים ביניהם את תורי העבודות.
* המערכת השנייה נקראת JES3. בתת-מערכת זו השתמשו בדרך כלל ארגונים ששיתפו תורים בין שלושה מחשבי מיינפריים או יותר. אחד המחשבים, שימש כמנהל מערכות התורים של יתר המחשבים. ה-JES3 התפתח מ-(Attached Support Processor (ASP. במערכות ASP אחד המחשבים לא ביצע עבודות, אלא ניהל תורים של יתר המחשבים.

## קובצי ה-JES
ה JES משתמש בשני קבצים: SPOOL ו-Checkpoint. 

ב SPOOL הוא קובץ גדול בו מאוחסן המידע של העבודות בתורים השונים. את נפח האחסון העיקרי של ה SPOOL תופסות עבודות הממתינות להדפסה. כאשר אותו SPOOL משרת יותר ממחשב אחד ב JES2 הוא נקרא (Multi Access Spool (MAS. 

ה-Checkpoint הוא קובץ קטן המכיל מידע על תורים והצבעות על מיקומה של כל עבודה ב-SPOOL. ה-Checkpoint הוא קובץ קריטי ל-JES. פגיעה בו פירושה אובדן כל העבודות הממתינות בתורים לביצוע ולהדפסה. בגלל רגישותו מוחזקים שני העתקים של קובץ זה. 

עיבוד מהיר של המידע ב-Checkpoint הכרחי לצורך עבודה יעילה של מערכת ההפעלה, לפיכך קיימים מנגנונים המשפרים את מהירות הקריאה ממנו ואת מהירות הכתיבה אליו.
## התורים במערכת ושלבי העיבוד
בכל אחד מהתורים ניתן לתת עדיפויות שונות לעבודות שונות. מנגנוני העדיפויות, עשויים לקבוע את סדר ביצוע העבודות.
* תורי המתנה לביצוע
התורים להמתנה לביצוע נבנים על בסיס כרטיסי הפיקוח המגדירים את העבודה. בסביבת מערכות הפעלה שבהן פועל ה JES, ההגדרות מתבצעות בשפת תסריטים פשוטה הנקראת: (Job Control Language (JCL. 
* תור לביצוע
בתור זה נכללות עבודות המתבצעות במערכת ההפעלה. העבודות עברו מהתור להמתנה ונטענו לזיכרון המרכזי של המחשב באמצעות רכיב במערכת ההפעלה הנקרא Initator. 
* תורי הדפסה 
עבודות ממתינות לתורי הדפסה לפי מאפיינים שונים, כגון: סוג המדפסות או האתר בו ממוקמות המדפסות.

## התאמות ייחודיות לארגון
ארגון יכול להתאים את האופן שבו עובד ה-JES לצרכים הייחודיים שלו. ההתאמה נעשית באמצעות תוכניות בשפת אסמבלר, שעובדות בשיתוף עם ה JES. תוכניות אלה נקראות Exits. התוכניות מקבלות פרמטרים מה-JES, מבצעות עיבוד ומחזירות לו את תוצר העיבוד.

## ראו גם
* Spooling
* z/OS
* OS/390
## קישורים חיצוניים

* What is JES?, IBM >
* JES2 compared to JES3, IBM >


## הערות שוליים

קטגוריה:מערכות הפעלה
קטגוריה:תוכנות מבית IBM
Wait Your Turn

**Wait Your Turn** (בעברית: **חכה לתורך**) הוא שיר של הזמרת הברבדית ריהאנה מאלבום האולפן הרביעי שלה, Rated R. השיר יצא ב-13 בנובמבר 2009 לא כסינגל רשמי אלא כסינגל שיווקי, על מנת לקדם את האלבום לפני יציאתו. השיר נכתב על ידי מייקל אריקסן, טור אריק, סאול מילטון, וויל קנרד וריהאנה.

## וידאו קליפ
הקליפ לשיר צולם ב-16 באוקטובר 2009 בניו יורק ובוים על ידי אנטוני מנדלר, שבעבר ביים לריהאנה קליפים עבור השירים "Take a Bow" ו-"Rehab". הקליפ יצא רשמית ב-9 בנובמבר 2009. בריאיון עם חדשות MTV, הבמאי דיבר על הקליפ ועל ההשראות מאחוריו: "צילמנו את הקליפ באמצע חודש אוקטובר ביום קר בניו יורק. האווירה הייתה נהדרת... זה היה הקליפ הראשון לאלבום, אז מן הסתם שכולנו התרגשנו ורצינו לתת את מיטב יכולתנו. ריהאנה ואני דיברנו לעומק על ליצור חתיכה מחוספסת, גולמית ויותר בכיוון של קליפ רחוב מאשר חתיכה קלאסית ויפה... אהבנו את האנרגיה של סרטוני היפ הופ ישנים שנעשו בלי הרבה משאבים."

## קישורים חיצוניים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ריהאנה
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי אנתוני מנדלר
קטגוריה:וידאו קליפים בשחור-לבן
קטגוריה:סינגלים בהוצאת דף ג'אם רקורדינגס
שפאו אם וילדן קייזר

**שְפָאוּ אָם וִילְדֶן קָייזֶר** (בגרמנית: **Scheffau am Wilden Kaiser**) היא עיירה במחוז קופשטיין, באזור האוסטרי זלאנד. העיירה ממוקמת 8.5 ק"מ דרום-מזרח מקופשטיין, ו-13 ק"מ צפון-מערב מקיצביהל, והיא בעלת שלושה תתי-מחוזות. מקור ההכנסה העיקרי הוא תיירות קיץ; בבעלות הכפר אזור שחייה ציבורי ומתגוררים בו 1355 תושבים. אגם הינטרשטיינר ממוקם מחוץ לכפר – האגם הגדול ביותר בעמק וילדר קייזר.

## קישורים חיצוניים

* 

## הערות שוליים

קטגוריה:טירול: יישובים
קטגוריה:יישובים שהוקמו ב-1865
צבים ימיים

ממוזער|צב ים ירוק
**צבים ימיים** (שם מדעי: Cheloniidae) הם המשפחה הגדולה ביותר של צבי ים היום. במשפחה יש 5 סוגים ו-6 מינים (רובם יחידים בסוגם). אלו הם צבים החיים באוקיינוס, בעיקר באזורים הטרופיים, כל חייהם ורק הנקבות עולות לחוף להטיל ביצים. כל צבי הים נמצאים בסכנת הכחדה עקב עליית פני הים, ציד ופגיעה בשמורות החוף, בהם באות הנקבות כל שנה להטיל ביצים, אותם הם מוצאות על ידי שימוש בשדה מגנטי של כדור הארץ. עוד סכנות הם ספינות ואופנועני ים שהצבים נתקלים בהם ונפצעים, שקיות פלסטיק שנראות כמו מדוזה והצבים אוכלים אותם ונחנקים, זיהום ממי שופכין תעשייתיים וכן רשתות דיג התופשות את הצבים ולא מאפשרות להם לעלות לנשום והם טובעים.

לחופי ישראל מגיעים ארבעה מינים: צב ים ירוק, צב ים חום, צב ים קרני וצב ים זיתני.

## מיון
* משפחה צבים ימיים (*Cheloniidae*)
**תת-משפחה Carettinae
*** סוג ומין יחיד צב ים חום (*Caretta caretta*)
*** סוג צב ים רידלי (*Lepidochelys*)
**** מין צב ים רידלי (*Lepidochelys kempii*)
**** מין צב ים זיתני (*Lepidochelys olivacea*)
**תת-משפחה Cheloniinae
*** סוג ומין יחיד צב ים ירוק (*Chelonia mydas*)
*** סוג ומין יחיד צב ים קרני (*Eretmochelys imbricata*)
*** סוג ומין יחיד צב ים שטוח-גב (*Natator depressus*)

### סוגים נכחדים
* אלופלורון (*Allopleuron*)
* *Argillochelys*
* ממוזער|צב ים קרני*Cabindachelys*
* *Carolinochelys*
* *Catapleura*
* *Erquelinnesia*
* גיגנטטיפוס (*Gigantatypus*)
* *Glyptochelone*
* *Itilochelys*
* *Lytoloma*
* *Osteopygis*
* *Pampaemys*
* *Peritresius*
* *Porthochelys*
* *Prionochelys*
* *Retechelys*
* *Tasbacka*
* *Thinochelys*
* *Miocaretta*
* פופיגרוס (*Puppigerus*)
* *Syllomus*
* *Procolpochelys*

## גלריה

Green turtle swimming over coral reefs in Kona.jpg|צב ים ירוק
Eretmochelys imbricata by Jacek Madejski.jpg|צב ים קרני
Loggerhead Sea Turtle.jpg|צב ים חום
Lepidochelys kempii.jpg|צב ים רידלי
Lepidochelys olivacea.jpg|צב ים זיתני
Natator depressus00.jpg|צב ים שטוח-גב


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ניקולאוס מיכאל אופל
קטגוריה:בעלי חיים שתוארו ב-1811
קסיוולאונוס

**קסיוולאונוס** (בלטינית: **Cassivellaunus**) הוא מנהיג בריטוני עתיק, ככל הנראה בן לשבט הקטובלאונים (Catuvellauni). קסיוולאנאונוס התפרסם הודות להתנגדותו ליוליוס קיסר בעת פלישתו השנייה לאי הבריטי בשנת 54 לפנה"ס במהלך מלחמת גאליה (58 - 50 לפנה"ס). קסיוולאונוס נבחר לפקד על הצבא הבריטוני המאוחד וארגן את התנגדות הבריטונית. נוכח העליונות הטקטית והטכנולוגית של הרומאים פנה למלחמת גרילה. בסופו של דבר נבגד ומיקום האופידום שלו נחשף. קסיוולאונוס ניסה לתקוף את המחנה הרומי העיקרי בחוף, אך נהדף. עם זאת, קיסר בחר לסגת מהאי ולחזור לגאליה.

קסיוולאונוס מופיע באגדות בריטיות רבות תחת השמות קאסיבלנוס (Cassivellaunus) וקאסוואלן (Caswallawn).

## קישורים חיצוניים

* 

קטגוריה:האיים הבריטיים: היסטוריה
קטגוריה:מלחמת גאליה
קטגוריה:אישים שחיו במאה ה-1 לפנה"ס
קטגוריה:מלכי בריטניה
סקוואנים

שמאל|ממוזער|250px|השבטים בגאליה
ה**סקוואנים** (בלטינית: **Sequani**) היו אחד משלושת השבטים הגאלים הגדולים בעת העתיקה, יחד עם האיידואים והארוורנים. הסקוואנים התגוררו באגן הצפוני של נהר סון ועמק הרי היורה, בשטח שחופף פחות או יותר לשטחם של המחוזות פרנש-קונטה וחלק מבורגון בצרפת המודרנית.

מספר שנים לפני מלחמת גאליה כרתו הסקוואנים ברית עם חלק מקואליציית השבטים הגרמאנים - הסואבים (Suebi) בראשותו של אריוביסטוס (Ariovistus), וניצחו בעזרתם את יריביהם האיידואים. היחסים בין הסקוואנים לסואבים התדרדרו עד מהרה והסקוואנים שמחו על התערבותו של יוליוס קיסר בענייני גאליה כאשר רומא פלשה לגאליה בתואנה של הגנה על הגאלים מפני הגרמאנים. בסופו של דבר יוליוס קיסר שהה בגאליה שמונה שנים במהלכן כבש את כולה. הסקוואנים צידדו בו בהתחלה, אך בהמשך הצטרפו למרד של ורקינגטוריקס בשנת 52 לפנה"ס. לאחר כיבושה של גאליה היו לחלק מהאימפריה הרומית.

## קישורים חיצוניים

* 

קטגוריה:שבטים גאלים
קטגוריה:מלחמת גאליה
לוח האדוונט

**לוח האדוונט** (בעברית: **לוח הציפייה**) הוא לוח שנה מיוחד, המשמש לספירת או לחגיגת הימים טרם חג המולד. הימים חופפים לרוב עם העונה הנוצרית של האדוונט. למרות שמם, רוב לוחות האדוונט הנפוצים בשוק מתחילים ב-1 בדצמבר, ללא קשר לתחילת תקופת האדוונט, ולעיתים מתחילים מעט מוקדם או מאוחר יותר.

לוחות רבים הם בצורת כרטיס מלבני גדול עם "חלונות", בדרך כלל 24: אחד עבור כל יום בדצמבר המוביל ליום חג המולד. חלון אחד נפתח בכל יום עד לחג המולד. חלונות הלוח נפתחים וחושפים תמונה, שיר, חלק מסיפור (כמו סיפור לידת ישו) או מתנה קטנה, כגון צעצוע או שוקולד. חלק מהלוחות דתיים במובהק, בעוד תוכנם של אחרים חילוני.

בדנמרק, *adventkalender *הוא לוח מתנות, עם ארבע מתנות בלבד, אשר פותחים בכל יום ראשון טרם חג המולד.

## היסטוריה
לוח האדוונט הידוע הראשון נוצר בעבודת יד בשנת 1851. על פי המוזיאון הלאומי של מדינת אוסטריה תחתית ('''NÖ)''', לוח האדוונט המודפס הראשון נוצר בהמבורג ב-1902 על ידי חנות ספרים של נוצרי פרוטסטנטי. רשויות אחרות טוענות שחבר הקהילה השוואבית, גרהארט לאנג, יצר את הלוח המודפס הראשון, ב-1908.
[ממוזער|לוח הציפייה על הפלאדיום ב[פראג]]

## לוחות מודרניים
הלוח המסורתי מורכב משתי חתיכות נייר בריסטול המחוברות זו על זו. עשרים וארבע דלתות גזורות מתוך השכבה העליונה, עם מספר שסב בין אחת לעשרים וארבע על כל אחת מהן. החל מהיום הראשון של דצמבר, דלת אחת נפתחת בכל יום, בספירה לאחור של הימים שנותרו עד לערב חג המולד, מאחת עד לעשרים וארבע, כשהדלת ה-24 לעיתים קרובות צופנת הפתעה נוספת, כגון ממתק שוקולד גדול במיוחד.

## ה-Julekalender/Julkalender הנורדי
בנורווגיה, דנמרק, שוודיה, איסלנד ופינלנד גם כן קיימת מסורת המכונה Julekalender (בשוודית: Julkalender, בפינית: Joulukalenteri, באיסלנדית: Jóladagatal, המילה המקומית ללוח האדוונט) בצורת תוכנית טלוויזיה ותוכנית רדיו, המתחילות ב-1 בדצמבר ומסתיימות בערב חג המולד. ה-Julkalender עלה לאוויר לראשונה בטלוויזיה השוודית ב-1960 עם התוכנית Titteliture.

## לוחות אדוונט בעבודת יד כפרויקט מלאכה
250px|שמאל
לוחות אדוונט בעבודת יד הפכו לפרויקטים פופולריים בקרב בעלי מלאכה ואמנים מכל הסוגים. ישנן יצירות בעבודת יד העשויות ממגוון חומרים - כולל בד, לבד, נייר, סיבית, קופסאות קטנות וכו'.

## קישורים חיצוניים

* hubble space telescope advent calendar 2012, טיילור, אלן, The Atlantic, 30 בנובמבר 2012

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הלוח הגרגוריאני
קטגוריה:גרמניה: המצאות
קטגוריה:מסורות חג המולד